CELEX: 62021TN0651
Language: sk
Date: 2021-10-07 00:00:00
Title: Vec T-651/21: Žaloba podaná 7. októbra 2021 – Saure/Komisia

29.11.2021   
            
            
               SK
            
            
               Úradný vestník Európskej únie
            
            
               C 481/41
            
         
      Žaloba podaná 7. októbra 2021 – Saure/Komisia
      (Vec T-651/21)
      (2021/C 481/56)
      Jazyk konania: nemčina
      
         Účastníci konania
      
      
         Žalobca: Hans-Wilhelm Saure (Berlín, Nemecko) (v zastúpení: C. Partsch, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 2. júna 2021, ktorým mu bol odmietnutý prístup k dokumentom Komisie a rozhodnutie Komisie z 11. augusta 2021, ktorým mu bol odmietnutý prístup k dokumentom Komisie v podobe predloženia kópií celej korešpondencie Komisie od 1. apríla 2020:
                  
                              —
                           
                           
                              so spoločnosťou BioNTech SE,
                           
                        
                              —
                           
                           
                              s úradom Nemeckého Spolkového kancelára týkajúcej sa spoločnosti BioNTech SE a jej výrobkov a
                           
                        
                              —
                           
                           
                              s Nemeckým Spolkovým ministrom zdravotníctva v súvislosti s nákupom očkovacích látok v boji proti pandémii koronavírusu,
                           
                        a to najmä pokiaľ ide o množstvo a dodaciu lehotu očkovacích látok ponúkaných spoločnosťou BioNTech v rozsahu, v akom sa žalobcovi prístup odmieta v celom rozsahu alebo len sčasti
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza šesť žalobných dôvodov.
      
                  1.
               
               
                  Prvý žalobný dôvod: žalobca má právo na prístup k dokumentom Európskej komisie, ktoré sú predmetom konania vo veci samej v súlade s článkom 2 ods. 1 nariadenia (ES) č. 1049/2001 (1).
               
            
                  2.
               
               
                  Druhý žalobný dôvod je založený na tvrdení, že článok 4 ods. 2 písm. b) nariadenia (ES) č. 1049/2001 neodporuje jeho právu na prístup k sporným informáciám. Požadované informácie sú nevyhnuté z hľadiska národnej a verejnej bezpečnosti, verejného poriadku, hospodárskych záujmov krajiny, ako aj ochrany poriadku a zdravia. Z uvedených dôvodov sú preto prípustné aj prípadné zásahy do osobného života a telesnej integrity jednotlivca. Zverejnenie požadovaných informácií je napokon aj v zjavnom záujme verejnosti.
               
            
                  3.
               
               
                  Tretí žalobný dôvod vychádza z tvrdenia, že ani článok 4 ods. 2 druhá zarážka nariadenia (ES) č. 1049/2021 neodporuje právu na prístup k sporným informáciám. Nejde o prípad niektorej z výnimiek upravených týmto ustanovením, pretože toto ustanovenie upravuje výnimku, ktorá je časovo obmedzená a vzťahuje sa výlučne na prípady prebiehajúceho poradenstva. Žiadosť žalobcu sa naopak týka výlučne ukončených postupov.
               
            
                  4.
               
               
                  Štvrtý žalobný dôvod: článok 4 ods. 3 prvý pododsek nariadenia (ES) č. 1049/2001 neodporuje právu na prístup k sporným informáciám. Na základe tohto ustanovenia sa chráni výlučne prebiehajúci rozhodovací proces. Predmetom žiadosti žalobcu o nahliadnutie do spisu sú však podklady týkajúce sa rokovaní žalovanej v súvislosti s dodávkami očkovacích látok. Takéto rokovania už boli ukončené. Navyše existuje aj prevažujúci verejný záujem na sprístupnení sporných informácií v prejednávanej veci, pretože už týždne sa v celej Európe diskutuje a informuje o nákupe očkovacích látok EÚ.
               
            
                  5.
               
               
                  Piaty žalobný dôvod: článok 4 ods. 2 prvý zarážka nariadenia (ES) č. 1049/2001 neodporuje právu na prístup sporným informáciám v prejednávanej veci. Zverejnením informácií sa nezasiahne do obchodných záujmov fyzických alebo právnických osôb. Požadované informácie nezahŕňajú obchodné tajomstvo v zmysle smernice (EÚ) 2016/943 (2).
               
            
                  6.
               
               
                  Šiesty žalobný dôvod: napokon existuje prevažujúci verejný záujem na sprístupnení požadovaných podkladov.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. EÚ L 145, 2001, s. 43; Mim. Vyd. 01/003, s. 331).
      
         (2)  Smernica Európskeho parlamentu a Rady (EÚ) 2016/943 z 8. júna 2016 o ochrane nesprístupneného know-how a obchodných informácií (obchodného tajomstva) (Ú. v. EÚ L 157, 2016, s. 1).